als_Latn dik_Latn sag_Latn
Klevis Balliu, djali i Fahri Balliut është shndërruar që prej kandidimit të tij në një prej protagonistëve kryesorë të Partisë Demokratike.
Ditën e premte, i veshur me virtytet e një astrologu, ai deklaroi nga Pogradeci se në datën 26 qershor, “Do të ndryshojë Dielli. Atë ditë do të zgjohemi me një Diell demokratik”.
Një ditë më pas, ai rikthehet në qendër të vëmendjes së mediave, jo më për ndonjë bëmë të re, por për një postim shumë të çuditshëm që ngre dyshime për mundësinë e një marrëveshje paszgjedhore, për kalimin e tij të mundshëm në radhët e LSI.
Klevisi ka publikuar në “Instagram” një foto të tijën me liderin e LSI, Petrit Vasilin, të dy të buzëqeshur dhe në dukje, si dy miq të vjetër.
Ndonëse postimi është i pak kohëve më parë, bën përshtypje fakti se kandidati i PD-së ka një marrëdhënie kaq të ngushtë me liderin e një partie tjetër të sulmuar ashpër nga Lulzim Basha.
Gjithashtu, ky postim, në vijim të largimit të Lefter Maliqit për tek PS dhe braktisjes së demokratëve nga disa kandidatë të tjerë, ngre dyshime mbi faktin se Klevis Balliu, mund të jetë në prag të lëshimit të një “bombe” të re në radhët e PD.
als_Latn als_Latn als_Latn als_Latn als_Latn als_Latn